Руслан Іосіфавіч Чарнецкі

Руслан Іосіфавіч Чарнецкі (нар. 1 ліпеня 1981, г. Мінск) — беларускі акцёр тэатра і кіно, дэпутат Палаты прадстаўнікоў і міністр культуры Беларусі з 2024 года.

 Біяграфія 
Нарадзіўся 1 ліпеня 1981 года ў г. МінскуБіяграфія на сайце Палаты прадстаўнікоў Нацыянальнага сходу Рэспублікі Беларусь.

Скончыў тэатральны факультэт Беларускай дзяржаўнай акадэміі мастацтваў па спецыяльнасці «Акцёрскае майстэрства драматычнага тэатра і кіно».

Вядучы майстар сцэны Нацыянальнага акадэмічнага драматычнага тэатра імя М. Горкага.

Вядучы дзяржаўных спецыяльных мерапрыемстваў, вядучы ТБ-праекта «Наша раніца» (Другі нацыянальны тэлеканал АНТ).

У 2024 годзе стаў дэпутатам Палаты прадстаўнікоў Нацыянальнага сходу Рэспублікі Беларусь VIII склікання ад Ясенінскай акругі № 99. Член Пастаяннай камісіі па адукацыі, культуры і навуцы.

2 снежня 2024 года прызначаны Міністрам культуры БеларусіМіністр культуры, памочнік Прэзідэнта, кіраўнікі кампаній і намеснікі міністраў. Падрабязнасці кадравага дня ў кіраўніка дзяржавы .

 Узнагароды 
Лаўрэат прэміі Саюза тэатральных дзеячаў «Крыштальная кветка» за яркі і таленавіты дэбют (2011), лаўрэат прэміі «За лепшую мужчынскую ролю» Брэсцкага міжнароднага кінафестывалю, лаўрэат Нацыянальнай тэатральнай прэміі «За лепшую мужчынскую ролю» ў намінацыі «Музычны спектакль».

Заслужаны артыст Рэспублікі Беларусь.

 Творчасць 
У Нацыянальным акадэмічным драматычным тэатры імя М. Горкага:
 Немец — «Выпадковы вальс» Б. Луцэнкі, У. Арлова
 Джымі — «Трохграшовая опера» Б. Брэхта, К. Вайля
 Клаўдзіа — «‘‘Анджэла'' і іншыя…» А. Еранькова, рок-опера па творах А. Пушкіна
 Рогач (галоўная) — «Легенда пра беднага д’ябла» У. Караткевіча
 «Раскiданае гняздо» Я. Купалы
 «Сон на кургане» Я. Купалы
 Залаты мужчына — «Валянцінаў дзень» І. Вырыпаева
 Іван Іваныч — «Каштанка» А. Чэхава
 Іван (галоўная) — па матывах рускіх народных казак «Царэўна-Жаба»
 Барталамеа, Нікалас — «Утаймаванне наравістай» Вільяма Шэкспіра
 Старыкаў — «Жаніхі» Мікалая Гогаля
 Дэні Дзідро (галоўная) — «Распуснік» Эрыка-Эмануэля Шміта
 Дэ Брызар — «Бег» Міхаіла Булгакава
 Фердынанд Маркандаль (галоўная) — «Мачаха» Анарэ дэ Бальзака
 Эдып (галоўная) — «Эдып» Алены Мінчуковай
 Рычард Ільвінае Сэрца — «Леў узімку» Джэймса Голдмена
 Аляксей Сцяпанавіч Малчалін; Г. D. — «Гора ад розуму» Аляксандра Грыбаедава
 Іл (галоўная) — «Загадкавы візіт» (Візіт старой дамы) Фрыдрыха Дзюрэнмата

Антрэпрыза (тэатральна-канцэртнае агенцтва «Альфа-канцэрт»):

 Бары (галоўная) — «LADIE`S NIGHT» Жака Калара, Энтані Мак-Картэна, Стэфана Сінклера
 Джэк (галоўная) — «Прымадоны» Кена Людвіга
 Бернар (галоўная) — «Боінг, боінг, боінг» Марка Камалеці

 Фільмаграфія 
 Пра людзей і пра вайну-3 (кароткаметражны) (2023) — старшы сяржант
 Праведнік (2023) — эпізод
 На сваім месцы (2023) — Ілья
 На другім беразе (2023, Беларусь)
 Чарнобыль (2022) — эпізод
 Танга для адной (2022)
 Адзіночкі (2022) — Вадзім
 Тайна спячай дамы (2021) — Леанід у маладосці
 Сваты-7 (Украіна, Беларусь, 2021) — Рыбкін, муж Святланы
 Начны рэжым (2021) — Гур’янаў
 Дзверы ў мінулае (2021) — апякун
 Вікінгі. Перад тварам Одзіна (Беларусь, 2021) — Харальд

 Сям’я 
Мае дачку.

 Крыніцы 

 Спасылкі 
 Біяграфія на сайце Палаты прадстаўнікоў Нацыянальнага сходу Рэспублікі Беларусь


Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Катэгорыя:Акцёры тэатра Беларусі
Катэгорыя:Кінаакцёры Беларусі